ประธานสภาผู้แทนราษฎร เปิดเผยว่าเตรียมพิจารณาพระราชกำหนดกู้เงิน 3 ฉบับ ระหว่างวันที่ 27-29 พฤษภาคมนี้ โดยจะเปิดให้อภิปรายอย่างทั่วถึง
ประธานสภาผู้แทนราษฎร เปิดเผยว่าเตรียมพิจารณาพระราชกำหนดกู้เงิน 3 ฉบับ ระหว่างวันที่ 27-29 พฤษภาคมนี้ โดยจะเปิดให้อภิปรายอย่างทั่วถึงนายชวน หลีกภัย ประธานสภาผู้แทนราษฎร กล่าวถึงการพิจารณาพระราชกำหนดกู้เงิน 3 ฉบับ ว่า จะเริ่มพิจารณาในวันที่ 27 พฤษภาคมนี้ ตั้งแต่ช่วงเช้าจนกระทั่งเวลา 19.00 น เนื่องจากยังมีการประกาศห้ามออกนอกเคหะสถาน หรือเคอร์ฟิว แต่หากมีการปรับเปลี่ยนเวลาจะพิจารณาในภายหลัง ซึ่งจะเปิดโอกาสให้ ส.ส.อภิปรายกันอย่างทั่วถึงและต้องแบ่งเวลากัน เพราะเชื่อว่ามีผู้แสดงความจำนงอภิปรายกันมาก โดยในการประชุมร่วมระหว่างตัวแทนรัฐบาล วิปฝ่ายค้านและวิปรัฐบาล ในวันที่ 22 พฤษภาคมนี้ จะมีการหารือกันถึงมาตรการในการป้องกันการแพร่ระบาดของโรคโควิด- 19 และกรอบการแบ่งเวลาการอภิปราย ทั้งนี้ในเบื้องต้นน่าจะใช้เวลา 3 วัน ตั้งแต่วันที่ 27 ถึง 29 พฤษภาคม 2563 และในระหว่างการประชุมจะให้ผู้ที่อภิปรายอยู่ในห้องประชุม ส่วนผู้ที่ยังไม่อภิปรายอาจจะรออยู่ด้านนอกและติดตามการอภิปรายโดยผ่านโทรทัศน์วงจรปิด เพื่อความปลอดภัยและเป็นการป้องกันการแพร่ระบาดของโรคโควิด- 19